ddrg/super_eurlex huggingface dataset:
Euroopa Liidu Teataja L 222 , 17/08/1990 Lk 0049 - 0049

Soomekeelne eriväljaanne: Peatükk 15 Köide 9 Lk 0255

Rootsikeelne eriväljaanne: Peatükk 15 Köide 9 Lk 0255



Komisjoni otsus, 25. juuli 1990, di-(2-etüülheksüül)ftalaadi klassifitseerimise ja märgistamise kohta kooskõlas nõukogu direktiivi 67/548/EMÜ artikliga 23 (90/420/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1967. aasta direktiivi 67/548/EMÜ ohtlike ainete klassifitseerimist, pakendamist ja märgistamist käsitlevate õigus- ja haldusnormide ühtlustamise kohta, [1] viimati muudetud direktiiviga 79/831/EMÜ, [2] eriti selle artiklit 23, ning arvestades, et: 13. augustil 1987 teatas Taani Kuningriik komisjonile kavatsusest sätestada direktiivi 67/548/EMÜ artikli 23 alusel 23 aine turustamist käsitlevad eritingimused, sest need ained ei ole nõuetekohaselt klassifitseeritud ja märgistatud ning kujutavad seetõttu tõsist ohtu tervisele; komisjon on konsulteerinud liikmesriikidega kooskõlas artikli 23 sätetega; komisjon on uurinud di-(2-etüülheksüül)ftalaadi kantserogeensuse kohta esitatud tõendeid ning konsulteerinud liikmesriikide määratud ekspertidega, kellel on erialane ettevalmistus kantserogeensuse, mutageensuse ja teratogeensuse valdkonnas; ekspertide enamus leidis, et olemasolevatest tõenditest ei piisa selleks, et klassifitseerida ja märgistada kõnealune aine kantserogeeni või ärritust tekitava ainena, ON VASTU VÕTNUD KÄESOLEVA OTSUSE: Artikkel 1 Di-(2-etüülheksüül)ftalaati ei klassifitseerita ega märgistata kantserogeeni või ärritust tekitava ainena. Artikkel 2 Taani Kuningriik võtab käesoleva otsuse järgimiseks vajalikud meetmed hiljemalt 1. jaanuaril 1991. Artikkel 3 Käesolev otsus on adresseeritud liikmesriikidele. Brüssel, 25. juuli 1990 Komisjoni nimel komisjoni liige Carlo ripa di meana [1] EÜT 196, 16.8.1967, lk 1. [2] EÜT L 259, 15.10.1979, lk 10. --------------------------------------------------
Euroopa Liidu Teataja L 008 , 11/01/1990 Lk 0070 - 0070

Soomekeelne eriväljaanne: Peatükk 3 Köide 31 Lk 0229

Rootsikeelne eriväljaanne: Peatükk 3 Köide 31 Lk 0229



Komisjoni otsus, 20. detsember 1989, kolmandates riikides värske liha importimiseks ühendusse heakskiidetud ettevõtete loetelude muutmise või täiendamise korra kohta (90/13/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarinspektsiooni probleemide kohta veiste ja sigade ning värske liha või lihatoodete impordil kolmandatest riikidest, [1] viimati muudetud direktiiviga 89/227/EMÜ [2], eriti selle artikli 4 lõiget 1, ning arvestades, et: komisjonil tuleb sätestada direktiivi 72/462/EMÜ artiklis 4 ettenähtud ettevõtete loetelude muutmise või täiendamise korra üksikasjalikud rakenduseeskirjad; eespool nimetatud loeteludesse kantud ettevõtete arv suureneb; seetõttu tuleb üha sagedamini seoses nende ettevõtetega vastu võtta otsuseid, võttes arvesse direktiivi 72/462/EMÜ artikli 5 kohaste kontrollide tulemusi; uue korraga peaks vältima ülemäärast formaalsust, tagades vastavuse ühenduse standardiga; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesoleva otsusega sätestatakse direktiivi 72/462/EMÜ artikli 4 lõike 1 teise lausega ettenähtud korra üksikasjalikud rakenduseeskirjad ühendusse värske liha importimiseks heakskiidetud ettevõtete loetelude muutmiseks või täiendamiseks. Artikkel 2 Komisjon teatab liikmesriikidele direktiivi 72/462/EMÜ artikli 5 kohaste kontrollide tulemused ning kavandatavad loetelude muudatused ja täiendused. Tulemused teatatakse kirjalikult. Erandkorras võib kõnealuse teabe edastada suuliselt, tingimusel et kinnituskiri edastatakse 24 tunni jooksul. Artikkel 3 1. Liikmesriigid esitavad märkused kuni ühe nädala jooksul alates kuupäevast, mil nende alalised esindajad on vastu võtnud artiklis 2 nimetatud teabe; kiireloomulistel juhtudel võib komisjon lühendada kõnealust ajavahemikku 48 tunnini. 2. Komisjon arvestab liikmesriikide märkusi, eriti nende impordikontrolli tulemuste kohta, ja teatab asjaomasele liikmesriigile kõnealuste märkuste põhjal kavandatavast tegevusest enne otsuse vastuvõtmist. 3. Direktiivi 72/462/EMÜ artikli 4 lõike 1 teises lauses osutatud otsus võetakse vastu lõikes 1 sätestatud ajavahemiku lõppedes. Artikkel 4 1. Probleemide tekkimisel pöördutakse alalise veterinaarkomitee poole direktiivi 72/462/EMÜ artiklis 29 sätestatud korras. 2. Komisjon teavitab liikmesriike alalise veterinaarkomitee kohtumiste jooksul olukorrast kolmandates riikides seoses jääkainete kontrolli, loomade tervisliku seisundi ja kavandatavate kontrollimistega. Artikkel 5 Käesolev otsus on adresseeritud liikmesriikidele. Brüssel, 20. detsember 1989 Komisjoni nimel komisjoni liige Ray Mac Sharry [1] EÜT L 302, 31.12.1972, lk 28. [2] EÜT L 93, 6.4.1989, lk 25. --------------------------------------------------
Euroopa Liidu Teataja L 053 , 27/02/1991 Lk 0018 - 0018



Nõukogu otsus, 21. detsember 1990, Euroopa Majandusühenduse ja Bulgaaria Vabariigi vahelist tekstiiltoodetega kauplemise lepingut muutva kooskõlastatud protokolli ajutise kohaldamise kohta (91/95/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut, ning arvestades, et: 11. juulil 1986 parafeeritud Euroopa Majandusühenduse ja Bulgaaria Vabariigi vahelise tekstiiltoodetega kauplemise lepingut on alates 1. jaanuarist 1987 kuni selle sõlmimiseks vajalike menetluste lõpuleviimiseni ajutiselt kohaldanud ühenduse puhul vastavalt otsusele 87/469/EMÜ [1]; kõnealuse lepinguga on ette nähtud konsultatsioonid; Bulgaaria on vastu võtnud ühenduse pakkumise integreerida 1991. aasta lepingusse sätted tekstiilitoodete reimpordi kohta pärast Bulgaarias töötlemist või valmistamist kooskõlas asjakohaste ühenduse õigusnormidega; lepiti kokku, et kõnealuse küsimuse osas toimunud konsultatsioonide kooskõlastatud protokolli kohaldatakse ajutiselt alates 1. jaanuarist 1991 kuni selle sõlmimiseks vajalike menetluste lõpuleviimiseni, tingimusel et teine lepinguosaline kohaldab kõnealust protokolli samuti ajutiselt, ON VASTU VÕTNUD JÄRGMISE OTSUSE: Ainus artikkel Euroopa Majandusühenduse ja Bulgaaria Vabariigi vahelist tekstiilitoodetega kauplemise lepingut muutvat kooskõlastatud protokolli kohaldatakse ajutiselt alates 1. jaanuarist 1991 kuni selle ametliku sõlmimiseni, tingimusel, et teine lepinguosaline kohaldab kõnealust protokolli samuti ajutiselt. Kooskõlastatud protokolli tekst on lisatud käesolevale otsusele. Brüssel, 21. detsember 1990 Nõukogu nimel eesistuja A. Ruberti [1] EÜT L 287, 9.10.1987, lk 1. --------------------------------------------------
Euroopa Liidu Teataja L 029 , 04/02/1991 Lk 0001 - 0001

Soomekeelne eriväljaanne: Peatükk 11 Köide 16 Lk 0194

Rootsikeelne eriväljaanne: Peatükk 11 Köide 16 Lk 0194



Nõukogu otsus, 18. detsember 1990, džuuti ja džuudist valmistatud tooteid käsitleva rahvusvahelise lepingu allakirjutamise kohta, 1989 (91/51/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 116, võttes arvesse komisjoni ettepanekut ning arvestades, et: džuuti ja džuudist valmistatud tooteid käsitlev rahvusvaheline leping (1989) on allakirjutamiseks avatud 1. jaanuarist 1990 kuni 31. detsembrini 1990; kõik liikmesriigid on teatanud oma kavatsusest lepingule alla kirjutada; ühendus ja selle liikmesriigid peaksid lepingule alla kirjutama samal ajal, ON VASTU VÕTNUD JÄRGMISE OTSUSE: Artikkel 1 hiljemalt 31. detsembril 1990 kirjutavad ühendus ja selle liikmesriigid samal ajal alla džuuti ja džuudist valmistatud tooteid käsitlevale rahvusvahelisele lepingule (1989) vastavalt selle artikli 37 lõikele 1. Artikkel 2 Nõukogu eesistujal on õigus määrata isik, kes on volitatud ühenduse nimel lepingule alla kirjutama. Lepingu tekst on lisatud käesolevale otsusele. Brüssel, 18. detsember 1990 Nõukogu nimel eesistuja G. De Michelis --------------------------------------------------
Euroopa Liidu Teataja L 079 , 26/03/1991 Lk 0001 - 0001



Nõukogu otsus, 4. märts 1991, Euroopa Majandusühenduse ja Tšiili Vabariigi vahelise koostöö raamlepingu sõlmimise kohta (91/158/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 235, võttes arvesse komisjoni soovitust, võttes arvesse Euroopa Parlamendi arvamust [1], ning arvestades, et: ühendus peaks heaks kiitma koostöö raamlepingu Tšiili Vabariigiga, et saavutada oma eesmärgid välismajandussuhete valdkonnas, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Tšiili Vabariigi vaheline koostöö raamleping. Lepingu tekst on lisatud käesolevale otsusele. Artikkel 2 Nõukogu eesistuja edastab lepingu artikliga 21 ettenähtud teate [2]. Artikkel 3 Ühendust esindab lepingu artikliga 17 moodustatud ühiskomitees komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. Käesolev otsus jõustub selle avaldamise päeval. Brüssel, 4. märts 1991 Nõukogu nimel eesistuja J. F. Poos [1] 18. veebruaril 1991 esitatud arvamus (Euroopa Ühenduste Teatajas seni avaldamata). [2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 205 , 27/07/1991 Lk 0002 - 0002



Nõukogu otsus, 20. juuni 1991, Euroopa Majandusühenduse ja Šveitsi Konföderatsiooni vahelise otsekindlustust, välja arvatud elukindlustust käsitleva lepingu sõlmimise kohta (91/370/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 57 lõike 2 viimast lauset ja artiklit 235, võttes arvesse komisjoni ettepanekut, [1] koostöös Euroopa Parlamendiga, [2] võttes arvesse majandus- ja sotsiaalkomitee arvamust [3] ning arvestades, et: soovitav on heaks kiita otsekindlustust, välja arvatud elukindlustust käsitlev leping Šveitsiga, mis kirjutati alla Luxembourgis 10. oktoobril 1989, ON VASTU VÕTNUD JÄRGMISE OTSUSE: Artikkel 1 Ühendus kiidab käesolevaga heaks Euroopa Majandusühenduse ja Šveitsi Konföderatsiooni vahelise otsekindlustust, välja arvatud elukindlustust käsitleva lepingu. Lepingu tekst on lisatud käesolevale otsusele. Artikkel 2 Nõukogu eesistuja võtab lepingu artiklis 44 ettenähtud dokumentide vahetamiseks vajalikud meetmed [4]. Luxembourg, 20. juuni 1991 Nõukogu nimel eesistuja R. Goebbels [1] EÜT C 53, 5.3.1990, lk 1. [2] EÜT C 72, 18.3.1991, lk 175 ja 12. juuni 1991. aasta otsus (Euroopa Ühenduste Teatajas seni avaldamata). [3] EÜT C 56, 7.3.1990, lk 27. [4] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 135 , 30/05/1991 Lk 0060 - 0060

Soomekeelne eriväljaanne: Peatükk 3 Köide 37 Lk 0205

Rootsikeelne eriväljaanne: Peatükk 3 Köide 37 Lk 0205



Komisjoni otsus, 22. mai 1991, Iisraelist pärit sügavkülmutatud veisesperma impordi suhtes võetavate tervisekaitsemeetmete kohta (91/277/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1988. aasta direktiivi 88/407/EMÜ, millega sätestatakse koduveiste sügavkülmutatud spermaga ühendusesisese kauplemise ja selle impordi suhtes kohaldatavad loomatervishoiu nõuded, [1] eriti selle artiklit 10, võttes arvesse komisjoni 20. detsembri 1989. aasta otsust 90/14/EMÜ, millega koostatakse nende kolmandate riikide loetelu, millest liikmesriigid lubavad importida koduveiste sügavkülmutatud spermat, [2] viimati muudetud otsusega 91/276/EMÜ, [3] ning arvestades, et: olukord Iisraelis on rahuldav selles osas, mis puudutab teabe laekumise korrapärasust ja kiirust, loomahaiguste ennetamise ja tõrje eeskirju, veterinaarteenistuse ülesehitust ja volitusi ning nakkuslike loomahaiguste tõrjemeetmete korraldamist ja rakendamist; komisjoni otsusega 91/276/EMÜ on Iisrael lisatud nende kolmandate riikide loetellu, millest liikmesriigid lubavad importida koduveiste sügavkülmutatud spermat; loomatervishoiu ja veterinaartõendite nõuded tuleb vastu võtta vastavalt loomade tervislikule seisundile asjaomases riigis; praeguse haigusolukorra tõttu Iisraelis tuleb keelata Iisraelist pärit sügavkülmutatud veisesperma import ühendusse; käesolev otsus vaadatakse läbi, võttes arvesse loomade tervisliku seisundi muutusi Iisraelis; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid ei luba ühendusse importida Iisraelist pärit sügavkülmutatud veisespermat. Artikkel 2 Käesolev otsus on adresseeritud liikmesriikidele. Brüssel, 22. mai 1991 Komisjoni nimel komisjoni liige Ray Mac Sharry [1] EÜT L 194, 22.7.1988, lk 10. [2] EÜT L 8, 11.1.1990, lk 71. [3] EÜT L 135, 30.5.1991, lk 58. --------------------------------------------------
Euroopa Liidu Teataja L 134 , 29/05/1991 Lk 0056 - 0057

Soomekeelne eriväljaanne: Peatükk 3 Köide 37 Lk 0199

Rootsikeelne eriväljaanne: Peatükk 3 Köide 37 Lk 0199



Komisjoni otsus, 14. mai 1991, millega koostatakse loetelu kolmandatest riikidest, millest liikmesriigid lubavad koduveiste embrüote importi (91/270/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 25. september 1989. aasta direktiivi 89/556/EMÜ, [1] millega sätestatakse ühenduses koduveiste embrüotega kauplemise ja nende impordi suhtes kohaldatavad loomatervishoiu nõuded, viimati muudetud nõukogu 26. juuni 1990. aasta direktiiviga 90/425/EMÜ, [2] eelkõige selle artiklit 7, ning arvestades, et: loetelu koostamise süsteem nende kolmandate riikide kohta, millest liikmesriigid võivad koduveiste embrüoid importida, on kehtestatud direktiivi 89/556/EMÜ alusel; sellise loetelu koostamisel tuleb arvesse võtta loomade tervislikku seisundit kolmandates riikides ning samalaadseid loetelusid elusloomade ja sperma impordi puhul; embrüote impordi suhtes on vaja vastu võtta edasised ühenduse meetmed; komisjon jätkab selliste meetmete ettevalmistamist vajaliku kiirusega; lisaks loetelu vastuvõtmisest tulenevatele piirangutele kohaldatakse embrüote impordi suhtes tervishoiu- ja veterinaarkontrolli osas jätkuvalt siseriiklikke õigusnorme, juhul kui nende suhtes ei kohaldata veel ühenduse tervisekaitsemeetmeid; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid impordivad koduveiste embrüoid ainult nendest kolmandatest riikidest, mis on esitatud loetelus käesoleva otsuse lisas. Artikkel 2 Käesolev otsus on adresseeritud liikmesriikidele. Brüssel, 14. mai 1991 Komisjoni nimel komisjoni liige Ray Mac Sharry [1] EÜT L 302, 19.10.1989, lk 1. [2] EÜT L 224, 18.8.1990, lk 29. -------------------------------------------------- LISA Loetelu kolmandatest riikidest, kust liikmesriigid lubavad importida koduveiste embrüoid Ameerika Ühendriigid Austraalia Austria Iisrael Jugoslaavia Kanada Norra Poola Rootsi Rumeenia Soome Šveits Tšehhoslovakkia Ungari Uus-Meremaa --------------------------------------------------
Official Journal L 221 , 09/08/1991 P. 0030 - 0030

Finnish special edition: Chapter 3 Volume 38 P. 0149

Swedish special edition: Chapter 3 Volume 38 P. 0149



KOMISJONI OTSUS, 19. juuli 1991, veterinaarasutusi ühendava arvutivõrgu (ANIMO) kohta (91/398/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle),1 viimati muudetud direktiiviga 91/68/EMÜ,2 eriti selle artikli 20 lõiget 1, ning arvestades, et: pidades silmas elusloomade ja teatavate toodete siseturu eelseisvat lõplikku väljakujundamist ning veterinaarkontrolli kaotamist sisepiiridel, on vaja kooskõlas direktiivi 90/425/EMÜ artikli 20 lõikega 1 rajada veterinaarasutusi ühendav arvutivõrk üldise nimetusega ANIMO; kõigepealt tuleks ette näha selle arvutivõrgu üldstruktuuri aluspõhimõtted; nende põhimõtete alusel võetakse kooskõlas direktiivi 90/425/EMÜ artikli 20 lõikega 3 edaspidi vastu vajalikud rakendussätted; pidades silmas direktiivi 90/425/EMÜ artikli 4 lõiget 2, nõukogu 10. detsembri 1990. aasta direktiivi 90/675/EMÜ (millega nähakse ette ühendusse kolmandatest riikidest saabuvate toodete veterinaarkontrolli korraldamise põhimõtted) 3 artikli 4 lõiget 5 ning kohustusi, mis pannakse peale piiripunktidele, mis vastutavad kolmandatest riikidest saabuvate elusloomade inspekteerimise eest, peab see arvutivõrk omavahel ühendama liikmesriikide keskasutusi, määratud kohalikke asutusi ja piiripunkte; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesoleva otsuse kohaldamisel tähendab "üksus": - liikmesriigi iga pädevat keskasutust, - liikmesriigi iga kohalikku asutust, mis on sellisena määratletud kõnealuse arvutivõrgu tarvis, - iga piiripunkti, nagu on määratletud direktiivi 90/675/EMÜ artikli 2 lõike 2 punktis g, - iga piiripunkti, millel on lubatud teostada kolmandatest riikidest ühendusse toodavate loomade veterinaarkontrolli. Artikkel 2 1. Iga üksus ühendatakse veterinaararvutivõrguga. 2. Iga üksus varustatakse järgmiste seadmetega: - mikroarvuti MS-DOS-tüüpi operatsioonisüsteemi või UNIXiga, - modem, mis võimaldab moduleerida ja demoduleerida telefoni- või muude kiirliinide kaudu liikuvat teavet, - printer, - identne sidetarkvara ja identne rakendustarkvara, mis võimaldab ühendada iga üksuse veterinaararvutivõrku. Artikkel 3 Käesolev otsus on adresseeritud liikmesriikidele. Brüssel, 19. juuli 1991 Komisjoni nimel komisjoni liige Ray MAC SHARRY 1 EÜT L 224, 18.8.1990, lk 29. 2 EÜT L 46, 19.2.1991, lk 19. 3 EÜT L 373, 31.12.1990, lk 1.
Euroopa Liidu Teataja L 340 , 11/12/1991 Lk 0001 - 0001



Nõukogu otsus, 7. oktoober 1991, Euroopa Majandusühenduse ja Mehhiko Ühendriikide vahelise koostöö raamlepingu sõlmimise kohta (91/627/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus peaks heaks kiitma Mehhiko Ühendriikidega sõlmitud koostöö raamlepingu, et saavutada oma eesmärgid välismajandussuhete valdkonnas, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Mehhiko Ühendriikide vaheline koostöö raamleping. Lepingu tekst on lisatud käesolevale otsusele. Artikkel 2 Nõukogu eesistuja edastab ühenduse nimel lepingu artikliga 43 ettenähtud teate. [3] Artikkel 3 Ühendust esindab lepingu artikliga 39 moodustatud ühiskomitees komisjon, keda abistavad liikmesriikide esindajad. Luxembourg, 7. oktoober 1991 Nõukogu nimel eesistuja W. Kok [1] EÜT C 91, 9.4.1991, lk 4. [2] EÜT C 267, 14.10.1991. [3] EÜT L 340, 11.12.1991, lk 16. --------------------------------------------------
Official Journal L 332 , 03/12/1991 P. 0021 - 0021



NÕUKOGU OTSUS, 28. oktoober 1991, mis käsitleb Euroopa Majandusühenduse ja Islandi Vabariigi vahelist lepingut haridus- ja koolitusalase koostöö sisseseadmise kohta programmi Erasmus raames (91/613/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut,1 võttes arvesse Euroopa Parlamendi arvamust2 ning arvestades, et: nõukogu võttis otsusega 87/327/EMÜ,3 muudetud otsusega 89/663/EMÜ,4 vastu üliõpilaste liikuvusega seotud Euroopa Ühenduse tegevuskava (Erasmus); 5. novembril 1990. aastal volitas nõukogu komisjoni pidama vastavalt asjaomastele eridirektiividele läbirääkimisi EFTA riikide ja Liechtensteiniga programmi Erasmus raames toimuvat haridus- ja koolitusalast koostööd hõlmavate kahepoolsete kokkulepete sõlmimise suhtes; Euroopa Majandusühenduse ja Islandi Vabariigi vaheline koostööleping ise tugevdab programmi Erasmus mõju ülikoolidevahelise koostöö arendamisele ning inimressursside kutseoskuste parandamisele Euroopas, ON TEINUD JÄRGMISE OTSUSE. Artikkel 1 Ühendus kiidab heaks Euroopa Majandusühenduse ja Islandi Vabariigi vahelise lepingu haridus- ja koolitusalase koostöö sisseseadmise kohta programmi Erasmus raames. Lepingu tekst on lisatud käesolevale otsusele. Artikkel 2 Nõukogu eesistuja edastab kokkuleppe artikliga 13 ettenähtud teate.5 Luxembourg, 28. oktoober 1991 Nõukogu nimel eesistuja J. M. M. RITZEN 1 EÜT C 127, 17.5.1991, lk 3. 2 Arvamus on esitatud 24. oktoobril 1991 (Euroopa Ühenduste Teatajas seni avaldamata). 3 EÜT L 166, 25.6.1987, lk 20. 4 EÜT L 395, 30.12.1989, lk 23. 5 EÜT L 332, 3.12.1991, lk 71.
Euroopa Liidu Teataja L 321 , 23/11/1991 Lk 0024 - 0027



Nõukogu otsus, 18. november 1991, Elbe kaitse rahvusvahelist komisjoni käsitleva konventsiooni sõlmimise kohta (91/598/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 130s, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] võttes arvesse nõukogu ja nõukogus kokkutulnud liikmesriikide valitsuste esindajate 19. oktoobri 1987. aasta resolutsiooni Euroopa Ühenduse keskkonnaalase poliitika ja tegevusprogrammi (1987–1992) jätkamise ja rakendamise kohta [4] ning Euroopa ühenduste neljandat keskkonnaalast tegevusprogrammi, mis moodustab nimetatud resolutsiooni lisa (edaspidi "neljas tegevusprogramm"), ning arvestades, et: neljandas tegevusprogrammis on järjena varasemastele tegevusprogrammidele peamiste tegevusvaldkondadena nimetatud seiret ja kontrolli, mille eesmärgiks on parandada vee kvaliteeti ja vähendada reostust; neljas tegevusprogramm kutsub ühendust ja selle liikmesriike üles osalema aktiivselt rahvusvahelisel tasandil keskkonnakaitsetegevuses ning omistab selles kontekstis erilise tähenduse kahepoolsetele suhetele kolmandate riikidega; Magdeburgis 8. oktoobril 1990. aastal allkirjastatud konventsioon Elbe kaitse rahvusvahelise komisjoni kohta näeb eelkõige ette rahvusvahelise komisjoni moodustamise Elbe jõe ja valgala reostuse ärahoidmiseks konventsiooni reguleerimisala piires; ühenduse kehtivad veereostusalased õigusaktid kehtivad Elbe jõe ja lisajõgede selle osa suhtes, mis läbib Saksamaa Liitvabariigi territooriumi; ühendus peab vajalikuks konventsioon heaks kiita, et saavutada üht oma eesmärkidest, mis on seotud keskkonna kvaliteedi hoidmise, kaitsmise ja parandamisega, nagu see on ette nähtud ühtse Euroopa aktiga; kõnealune konventsioon kirjutati ühenduse nimel alla 8. oktoobril 1990, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Majandusühenduse nimel heaks konventsioon Elbe kaitse rahvusvahelise komisjoni kohta. Konventsiooni tekst on lisatud käesolevale otsusele. Artikkel 2 Nõukogu eesistuja teatab Euroopa Majandusühenduse nimel Saksamaa Liitvabariigile kui konventsiooni hoiulevõtjale, et konventsiooni jõustumise eeltingimused on ühenduse puhul vastavalt kokkuleppe artikli 18 esimesele lõigule täidetud. Brüssel, 18. november 1991 Nõukogu nimel eesistuja J. E. Andriessen [1] EÜT C 93, 11.4.1991, lk 10. [2] EÜT C 158, 17.6.1991, lk 291. [3] EÜT C 191, 22.7.1991, lk 21. [4] EÜT C 328, 7.12.1987, lk 1. --------------------------------------------------